Diari Oficial de la Generalitat Valenciana


Sumari del DOGV 3323, del 04-09-1998 (1998/6760)

RESOLUCIÓ de 23 de juliol de 1998, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació del Conveni subscrit entre la Universitat Miguel Hernández d'Elx i la Generalitat Valenciana amb finalitats de col·laboració cultural, educativa i científica.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3323

Data del DOGV
:   04-09-1998

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   1998/6760


Data del document
:   23-07-1998

Organisme emissor
:   Conselleria de Presidència

Tipus de document
:   Resolució

RESOLUCIÓ de 23 de juliol de 1998, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació del Conveni subscrit entre la Universitat Miguel Hernández d'Elx i la Generalitat Valenciana amb finalitats de col·laboració cultural, educativa i científica. [1998/A6760]
  
Subscrit, després de la tramitació prèvia reglamentària, entre la Universitat Miguel Hernández d'Elx i la Generalitat Valenciana, el 10 de març de 1998, un conveni marc amb finalitats de col·laboració cultural, educativa i científica, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0715/98, i que figura com a annex d'aquesta resolució.
  
València, 23 de juliol de 1998.- La subsecretària del Secretariat del Govern i Relacions amb les Corts: Catalina Scuín Palop.
  
Conveni de 10 de març de 1998 subscrit entre la Universitat Miguel Hernández d'Elx i la Generalitat Valenciana amb finalitats de col·laboració cultural, educativa i científica.
  
Reunits
  
D'una banda, Eduardo Zaplana Hernández-Soro, president de la Generalitat Valenciana i, d'una altra, Jesús Rodríguez Marín, rector de la Universitat Miguel Hernández d'Elx.
  
El primer actua en nom i representació de la Generalitat Valenciana, en compliment de l'acord adoptat pel ple en sessió celebrada el dia 3 de febrer de 1998, i el segon, en nom i representació de la Universitat Miguel Hernández d'Elx, en virtut de l'article 16 del Decret 137/1997 del Govern Valencià, pel qual s'aprova la normativa singular reguladora de l'activitat de la Universitat Miguel Hernández d'Elx.
  
Formalitzen el present conveni, d'acord amb les següents:
  
Clàusules
  
Primera
  
Aquest acord revesteix el caràcter d'acord marc de col·laboració cultural i assistència mútua entre la Universitat Miguel Hernández d'Elx i la Generalitat Valenciana.
  
Segona
  
El present conveni es desplegarà posteriorment en els seus aspectes concrets i específics mitjançant convenis singularitzats.
  
Tercera
  
Tant en aquest conveni com en els que posteriorment puguen desplegar-se, es tindran en compte els següents principis:
  
1.r El Consell Valencià i la Universitat Miguel Hernández es comprometen a:
  
a) La realització conjunta d'activitats culturals, l'assessorament de la universitat en la planificació cultural, educativa i científica de la Comunitat Valenciana.
  
b) La utilització recíproca de locals i instal·lacions de tot tipus
  
c) La col·laboració i assistència tècnica en el camp de la informàtica, amb la possibilitat d'accés, a través de la Conselleria de Cultura, Educació i Ciència, als mitjans de què disposa la universitat.
  
d) L'accés als fons bibliogràfics i de documentació en ambdues institucions.
  
e) L'establiment de convenis sobre prestació de serveis d'interés mutu.
  
2.n Les contraprestacions econòmiques s'establiran en cada conveni concret.
  
3.r El present conveni entrarà en vigor a tots els efectes establits des del dia de la seua firma, per a ambdues parts, i la seua duració serà indefinida.
  
Quarta
  
Per part del Consell es faculta cada conselleria de la Generalitat Valenciana, per raó de les matèries pròpies de la seva competència, per a tots els tràmits i les gestions que siguen necessaris per a ultimar aquestes actuacions, així com per a subscriure tots els convenis que, singularitzats, s'efectuen a l'empara del present conveni marc, i dins de les possibilitats econòmiques que per a la Conselleria de Cultura Educació i Ciència s'assenyalen en el pressupost de la Generalitat Valenciana i en les bases d'execució d'aquest.
  
En aquestes condicions queda formalitzat el present conveni, que, aprovat pels qui compareixen, firmen per duplicat al lloc i en la data més amunt indicats.
  
València, 10 de març de 1998
  
El rector de la Universitat Miguel Hernández,
  
JESÚS RODRÍGUEZ MARÍN
  
El president de la Generalitat Valenciana,